**Proiect co-finanţat din Fondul Social European prin Programul Operaţional Capital Uman 2014-2020**

**Axa Prioritară 1 - Iniţiativa Locuri de muncă pentru tineri**

**Titlul proiectului: “Integrarea tinerilor NEETs pe piaţa muncii”**

**Componenta 1: VIITOR PENTRU TINERII NEETs I**

**Contract: POCU/991/1/3/153418**

**INVITAȚIE**

Avem plăcerea de a vă invita să participați la conferința de lansare a proiectului:

**“Integrarea tinerilor NEETs pe piaţa muncii”**

Proiectul este implementat de către Asociatia GAL Lunca Jiului Câmpia Desnățuiului în parteneriat cu Comuna Bărbătești și Asociația Pro Civica Oltenia și este cofinanțat din Fondul Social European prin Programul Operațional Capital Uman 2014-2020.

Obiectul proiectului este creșterea ocupării și îmbunătățirea nivelului de competențe al tinerilor NEETs, șomeri cu vârsta între 16 - 29 ani, înregistrați la Serviciul Public de Ocupare, din regiunea Sud-Vest Oltenia prin derularea următoarelor cursuri de formare: baby sitter, tehnician maseur, ajutor de bucătar, agent de securitate, personal de serviciu. Se oferă, totodată, mediere și consiliere pe piata muncii, dobândirea competențelor antreprenoriale și sprijin pentru înființarea a 16 societăți comerciale prin acordarea unei subvenții de maxim 25000 euro.

Grupul țintă al proiectului include 380 de tineri NEETs cu domiciliul în regiunea Sud Vest Oltenia.

Evenimentul va avea loc în data de **15 februarie 2023,** începând cu ora **13:00,** la Căminul Cultural din **Comuna Bărbătești, județul Gorj** și, cu această ocazie, se vor oferi informații detaliate despre modalitățile de înscriere și participare la activitățile proiectului, etapele de parcurs, condițiile de eligibilitate și de accesare a subvenției nerambursabile pentru înființarea afacerii.

În speranţa că veţi fi alături de noi la acest eveniment vă rugăm să confirmaţi participarea dumneavoastră prin email - (maria.russu@galluncajiului.ro) sau la numarul de telefon 0724.229.494.

**Cu stimă,**

**Manager Proiect,**

**Maria Russu**